
NUOMONĖ
Piliečių laisvių, teisingumo ir vidaus reikalų komitetas ragina atsakingą Biudžeto kontrolės komitetą į savo pasiūlymą dėl rezoliucijos įtraukti toliau pateikiamą tekstą:
<RepeatBlock-Dec></RepeatBlock-Dec>
1.	pažymi, kad 2024 m. Europos duomenų apsaugos priežiūros pareigūno (EDAPP) veiklos biudžetas siekė 24 329 460 EUR ir buvo 7 proc. didesnis, palyginti su galutiniu 2023 m. biudžetu; palankiai vertina tai, kad 2024 m. EDAPP įsipareigojimų asignavimų panaudojimo lygis buvo 96 proc.;
2.	atkreipia dėmesį į padidėjusį EDAPP vaidmenį įvairiuose naujuose teisėkūros procedūra priimamuose aktuose, įskaitant Dirbtinio intelekto aktą, pagal kurį EDAPP tampa kompetentinga institucija Sąjungos institucijoms, organams, įstaigoms ir agentūroms tais atvejais, kai EDAPP deleguojamos papildomos užduotys; pabrėžia, kad šioms teisėkūros institucijų deleguotoms papildomoms užduotims reikia tinkamų išteklių siekiant užtikrinti, kad EDAPP galėtų veiksmingai vykdyti savo pareigas;
3.	pabrėžia EDAPP vaidmenį prižiūrint Europos Sąjungos institucijų, organų, įstaigų ir agentūrų atliekamas asmens duomenų tvarkymo operacijas; reiškia susirūpinimą dėl to, kad EDAPP reikia daug laiko išnagrinėti skundus; primena 2024 m. lapkričio 7 d. Europos ombudsmenės sprendimą byloje 1888/2023/TM, kuriame ji nustatė, kad šešerių metų laikotarpis, per kurį EDAPP išnagrinėjo skundą, yra nepagrįstas ir kad EDAPP požiūris buvo netinkamas administravimas; pažymi, kad ombudsmenė nustatė, jog EDAPP taip pat neinformavo skundo pateikėjo apie bylos nagrinėjimo eigą;
4.	palankiai vertina tai, kad 2024 m. EDAPP baigė nagrinėti 77 priimtinus skundus, t. y. 33 proc. daugiau nei 2023 m.; pažymi, kad neaišku, kada šie skundai buvo pateikti, todėl ragina EDAPP didinti procedūrų skaidrumą ir paskelbti duomenis apie kasmet gaunamų priimtinų skundų skaičių, vidutinį jų tyrimo ir išnagrinėjimo laiką bei didelio vėlavimo priežastis; primygtinai ragina EDAPP apsvarstyti savo pagrindinius veiklos rezultatų rodiklius (PVRR) ir užtikrinti, kad į juos būtų įtrauktas skundų nagrinėjimas, taip pat skundų nagrinėjimo ir tyrimų atlikimo tikslai, kaip tai daroma pagal Europos ombudsmeno taikomą praktiką;
5.	palankiai vertina tai, kad sumažėjo EDAPP darbuotojų komandiruočių išlaidos ir kad tokių komandiruočių skaičius sumažėjo nuo 246 komandiruočių 2023 m. iki 218 – 2024 m.; ragina EDAPP toliau vertinti, ar komandiruotėms skirti ištekliai naudojami tinkamai ir ar jais prisidedama prie asmens duomenų apsaugos institucijose, organuose, įstaigose ir agentūrose; pažymi, kad 2024 m. EDAPP dalyvavo keliuose renginiuose, įskaitant komercinius renginius, ir kad pagal EDAPP kalbėtojų dalyvavimo renginiuose politiką EDAPP „paprastai tikisi, kad organizatoriai padengs kelionės ir apgyvendinimo išlaidas“; reiškia susirūpinimą dėl to, kad EDAPP vis dar neteikia informacijos apie organizatorių ar kitų trečiųjų šalių finansuotų komandiruočių skaičių, o tai mažina EDAPP komandiruočių išlaidų skaidrumą; primygtinai ragina EDAPP tobulinti savo politiką ir praktiką, susijusią su komandiruočių išlaidų skaidrumu;

6.	pažymi, kad 2024 m. EDAPP užbaigė vieną tyrimą, palyginti su 2023 m., kai nebuvo užbaigtas nė vienas tyrimas, pateikė mažiau nuomonių – 25, palyginti su 54 nuomonėmis 2023 m., ir atliko mažiau auditų – tris, palyginti su penkiais auditais 2023 m.; primygtinai ragina EDAPP savo PVRR aiškiai atskirti faktinius auditus ir vizitus.

PRIEDAS. GAUTOS INFORMACIJOS DEKLARACIJA
<FootprintIntro>Pagal Darbo tvarkos taisyklių I priedo 8 straipsnį nuomonės referentas pareiškia, kad į savo nuomonę įtraukė su dokumento dalyku susijusią informaciją, kurią, rengdamas nuomonę, gavo iš toliau nurodytų interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:1], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų:</FootprintIntro> [1:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 

	1. Interesų grupių atstovai, kuriems taikomas Tarpinstitucinis susitarimas dėl privalomo skaidrumo registro

	Transparency International EU / EU transparency register: 501222919-71


Šį sąrašą parengė ir visą atsakomybę už jį prisiima nuomonės referentas.

